Минималды өміршең өнім

Минималды өміршең өнім () — бұл өнімнің бастапқы тұтынушылар пайдалана алатын, ең қажетті функциялары бар нұсқасы. MVP тұтынушылардан кері байланыс алу және өнімді одан әрі дамыту үшін қолданылады."Минималды өміршең өнім дегеніміз не (MVP)? – Definition from Techopedia". (ағылшын тіліндегі мақала)

MVP тұжырымдамасын қолдану әзірлеушілердің ұзақ және қажетсіз жұмыстан аулақ болуына мүмкіндік береді. Оның орнына, олар жұмыс істейтін нұсқаларды қайталап жасап, тұтынушылардың пікіріне сүйене отырып, өнімнің талаптарын анықтайды және тексереді. Бұл терминді алғаш рет 2001 жылы Фрэнк Робинсон енгізген, кейіннен Стив Бланк пен Эрик Рис оны танымал етті. "SyncDev methodology". SyncDev. Archived from the original on May 25, 2016.Сонымен қатар, MVP нарықтық талдауды алдын ала жүргізуді де қамтуы мүмкін. Бұл әдіс ғылыми зерттеу әдісіне ұқсас, бірақ бизнес гипотезаларын тексеру үшін қолданылады. MVP болашақ кәсіпкерлерге олардың бизнес идеясының өміршеңдігін анықтауға және нарықтың қажеттіліктерін бағалауға мүмкіндік береді. Сондай-ақ, бұл концепция нарықтағы қажеттілікті растауға және қолданыстағы өнімді біртіндеп дамыту үшін қолданылады. MVP жаңа стартаптар үшін өте маңызды, себебі олар дайын бизнес моделін жүзеге асырудан гөрі нарықтық мүмкіндіктерді зерттеуге көбірек назар аударады.

 Сипаттамасы 
нобай|300x300 нүкте|Алғашқы өнімді пайдалануға жарамды ететін ең маңызды функционалдығы бар ең қарапайым өнімді енгізу арқылы минимал өміршең өнімді әзірлеуді және іске қосуды қалай бастауға болатынын көрсететін кескін.
Минималды өміршең өнімде тек негізгі функциялар бар, артық элементтер енгізілмейді. Әзірлеушілер бұл өнімді әдетте ықтимал тұтынушылардың кішігірім тобына ұсынады, көбінесе алғашқы қолданушыларға. Бұл қолданушылар өнімнің бастапқы нұсқасын түсінуге бейім және кері байланыс беруге дайын болады. MVP стратегиясы тұтынушылардың қажетсіз өнімдерді пайдалануын болдырмауға бағытталған және ең аз шығынмен тұтынушы туралы максималды ақпарат алуға мүмкіндік береді.

MVP әдісі "Lean Startup" әдістемесіне сәйкес келеді, себебі оның мақсаты — бизнес гипотезаларын тексеру. Бұл әдіс дәстүрлі "жасырын режимдегі" өнім әзірлеу әдісіне қарама-қайшы келеді, онда компаниялар ұзақ мерзімді бизнес-жоспарларды әзірлейді. Стив Бланктың пікірінше, "Lean Startup" тәсілінің негізгі қағидасы — тұтынушылардан олардың өнімді қалай қабылдайтынын сұрап, қажет болған жағдайда бизнес моделін өзгерту.

Бұл тәсіл стартаптар үшін өте маңызды, себебі олардың негізгі сәтсіздікке ұшырау себебі — нарықтағы сұраныстың болмауы. Яғни, көптеген стартаптар өз өнімдеріне сұраныс жоқ болғандықтан табыс таба алмайды. Сондықтан MVP әдісін қолдану кәсіпкерге нарықтық сұранысты анықтауға көмектеседі.

Мысалы, 2015 жылы Сидней университетінің мамандары "Rippa" роботы арқылы фермерлік жұмыстар мен арамшөптерді бақылауды автоматтандыруды жоспарлады. Роботтың техникалық мүмкіндігі — арамшөптерді егістіктегі дақылдардан ажырату қабілеті — дәлелденгенімен, оның бизнес тұрғысынан өміршеңдігі әлі дәлелденбеген еді. MVP әдісі арқылы бұл гипотеза тексерілді, егер ол сәтті болса, әрі қарай даму жалғасады.

Стив Бланктың айтуынша, "Минималды өміршең өнім дегеніміз — жаңа өнімнің тұтынушылар туралы барынша расталған білім жинауға мүмкіндік беретін нұсқасы". Бұл анықтамада "максималды" және "минималды" ұғымдары бар, яғни, MVP формулалық емес, контекске байланысты өзгеруі мүмкін.

 MVP мақсаттары 

 Өнімнің гипотезасын минималды ресурстармен тексеру;
 Оқыту процесін жылдамдату;
 Инженерлік ресурстарды қажетсіз шығындарға жұмсамау;
 Өнімді алғашқы тұтынушыларға тезірек ұсыну;
 Басқа өнімдерге негіз қалау;
 Өнімді құрудағы әзірлеушінің мүмкіндіктерін анықтау;
 Жылдам бренд қалыптастыру.

 Тестілеу 
MVP-дің негізгі мәні — сынақтан өткізу. Жоғарыда айтылғандай, MVP нарықтық ортада идеяның жұмыс істеуін тексеруге бағытталған. Бұл тәсіл инновацияларға деген тәуекелді азайтады, себебі қомақты қаржыны жұмсамай тұрып, концепцияның өміршеңдігін тексеруге мүмкіндік береді. Сонымен қатар, бұл тәсіл нарықта тексерілген өсім модельдерін, мысалы, "реалды опциялар" моделін қолдануға көмектеседі.

Идеяның қаржылық өміршеңдігін тексерудің қарапайым әдісі — discovery-driven planning, яғни алдымен күтілетін табысты анықтау, содан кейін қажетті шығындарды бағалап, осы жобаның пайда әкелетінін немесе әкелмейтінін анықтау. MVP арқылы алынған нәтижелер өнімді ары қарай дамыту керек пе, жоқ па деген шешім қабылдауға көмектеседі. Бұл тексеру бастапқы мәселенің немесе мақсаттың оңтайлы шешілетінін анықтауға мүмкіндік береді.

 Дереккөздер 

Санат:Жобаларды басқару
Санат:Жобалау